E-tol het geen toekoms in Gauteng nie, sê David Makhura | Maroela Media
Protesgangers op 'n brug oor die N1 in Pretoria (2 November 2018). Foto: Maroela Media
"E-tol het geen toekoms in die planne van die provinsie solank as wat die ANC in beheer is nie. E-tol sal slegs 'n toekoms hê as die ANC nie in beheer is nie," het Makhura gesê. Hy het duisende ANC-lede, saam met die vakbondfederasie Cosatu, die SAKP, burgerorganisasies soos Outa en lede van die publiek in 'n optog gelei na die Uniegebou en versoek dat e-tol geskrap moet word.
Volgens hom is die meeste persone wat verby die e-tolhekke ry die werkersklas en die middelklas van Suid-Afrika.
Die groot skare het ook betoog teen hoë datakoste en verhoogde BTW op basiese voedselitems.
"E-tol is 'n kans gegun, maar dit was onsuksesvol. Dit was heeltemal onsuksesvol. Ons kan nie skuld hanteer en hoop die geld sal uit e-tol kom nie. Ons is nie onverantwoordelik nie, ons wil hê die skuld moet betaal word, en ons weet daar is skuld. Kom ons kyk eerder na alternatiewe maniere van finansiering om die skuld uiteindelik af te betaal."
Hy het gesê data het ook 'n impak op die ekonomie. "Dit het nie net 'n impak op jongmense nie. Ons ekonomie kan nie groei nie, want die koste van data is te hoog. Data verhoog die koste om sake te doen en dit verhoog lewenskoste."
Minister Jeff Radebe het die betogers se memorandum namens pres. Cyril Ramaphosa in ontvangs geneem.
Uhmmm….so nou betoog die ANC TEEN die ANC se ondeurdagte e-tol stelsel….wat beoog was om die paaie te verbeter, maar nie vir homself kan betaal nie want 90% van die geld wat deur e-tol gegenereer word, word oorbetaal aan 'n buitelandse maatskappy wat die stelsel verskaf het? Die beste manier om UIT skuld te kom, is om in die eerste plek NIE skuld aan te gaan nie??? Hoe lank gaan julle vat om hierdie konsep reg te kry?
Dit moet seker een van die mees lagwekkendse optogte wees wat nog ooit gehou was in die geskiedenis. Wat dit egter betreuenswaardig maak is die feit dat die e-tol "mislukking" 'n enorme ekonomiese las op die gewone burgery afgedwing het. Die ANC was in beheer toe die mislukking uitgedink en afgedwing was, nou wil hulle protesteer asof hulle die onskuldige slagoffers is. As mens dieper na die hele aangeleentheid kyk kom die algemene insig, en ingesteldheid, van die ANC en sy kiesers duidelik na vore. Die ANC (en sy kiesers) begryp duidelik nie "cause and effect" nie. In veral die… Lees meer »
Hoekom het hulle nie optogte gehou teen etoll toe Zuma aanbewind was. Nee want hulle was te bang vir Zuma en sy bende wat hom aanbid. Nou is hulle braaf. Ry mense aan met busse wat nie eens die etoll paaie gebruik nie. As jy nie etoll wil betaal nie ry op een van die ander paaie.
Hahaha!!!!! Lagwekkend verby!!!! Dit sal nie gebeur solank die ANC in Gauteng aan bewind is nie???? Dit is dan juis deur die ANC in Gauteng begin!!!!! Asof die ander politieke partye die E-TOL ingestel het!!! Die ergste is dat hulle kiesers so polities dom is, dat hulle dit glo en hulle ANC Lakers weet dit en buit dit uit. Wanneer gaan die volk wakker skrik?
Dis net soos ANC-beheerde munisipaliteite wat miljoene rande aan die ANC-beheerde Eskom skuld en dan sny Eskom hulle krag af. So eintlik skuld die ANC vir die ANC geld en sny die ANC die ANC se krag af. Totaal absurd. Dis saam met e-tol alles goed wat binne die ANC-familie gebeur, so om die goed te stop of af te skryf, behoort mos baie maklik te wees.